# 

# **СЛУЖБЕНИ ГЛАСНИК**

ОПШТИНА ЈЕЗЕРО

**Година XХ број 5 08.12.2020. год.**

**С К У П Ш Т И Н А О П Ш Т И Н Е**

**50.**

На основу члана 39. Закона о локалној самоуправи ( „Службени гласник Републике Српске“, број 97/16, 36/19), члана 36. и 87. Статута општине Језеро ( „Службени гласник општине Језеро“, број 08/17) и члана 130. и 137. Пословника о раду Скупштине општине Језеро ( „Службени гласник општине Језеро“, број 08/17), Скупштина општине Језеро на 28. сједници одржаној дана 08.12.2020. године, донијела је

**З А К Љ У Ч А К**

1. Усваја се Извод из записника са XXVII сједнице Скупштине општине Језеро одржане дана 24.07.2020. године.
2. Овај закључак ступа на снагу даном доношења, а биће објављен у „Службеном гласнику општине Језеро“.

**Број : 010-013-1213/20 Предсједник СО**

**Дана, 08.12.2020. године Драгана Карага, с.р**

**51.**

На основу члана 31. и 33. Закона о буџетском систему РС(Службени гласник РС, број: 121/12, 52/14, 103/15 и 15/16), члана 39. Закона о локалној самоуправи (Службени гласник РС, број: 97/16) и члана 36. Статута општине Језеро (Службени гласник општине Језеро, број 8/17), Скупштина општине Језеро на XXVIII сједници одржаној дана 08.12.2020.године донијела је

**ЗАКЉУЧАК**

**О ПРИХВАТАЊУ НАЦРТА ОДЛУКЕ О УСВАЈАЊУ РЕБАЛАНСА БУЏЕТА ОПШТИНЕ ЈЕЗЕРО ЗА 2020. ГОДИНУ**

**Члан 1.**

Скупштина општине прихвата Нацрт одлуке о усвајању Ребаланса буџета општине Језеро за 2020. годину у износу од 819.470,00 КМ и упућује на јавну расправу, ради прибављања примједби, мишљења и приједлога.

Препорука на Нацрт Ребаланса буџета општине Језеро за 2020.годину од стране Министарства финансија Републике Српске није било.

**Члан 2.**

Укупни приходи из члана 1. Одлуке у износу од 806.970,00 КМ и остали примици у износу од 12.500,00 КМ, распоређују се на:

- Текуће буџетске расходе са утврђеним намјеном у износу од 610.400,00 КМ,

- Издатке за нефинансијску имовину у износу од 30.000,00 КМ,

- Издатке за отплату кредита 26.000,00 КМ,

- Остале издатке у износу од 143.570,00 КМ,

- Буџетску резерву у износу од 10.000,00 КМ.

**Члан 3.**

Јавна расправа ће бити спроведена у року од пет дана.

**Члан 4.**

Јавна расправа на тему Нацрт ребаланса буџета општине Језеро за 2020. годину одржаће се дана 10.12. 2020.године у Скупштинској сали у згради Општине Језеро са почетком у 10 часова.

**Члан 5.**

Задужује се Начелник општине и општинска управа да проведу Јавну расправу на Нацрт Ребаланса буџета општине Језеро за 2020. годину.

**Члан 6.**

Овај Закључак ступа на снагу осмог дана од дана објављивања у Службеном гласнику општине Језеро.

**Број : 010-013-1214/20 Предсједник СО**

**Дана, 08.12.2020. године Драгана Карага, с.р**

**52.**

На основу члана 31. и 33. Закона о буџетском систему РС(Службени гласник РС, број: 121/12, 52/14, 103/15 и 15/16), члана 39. Закона о локалној самоуправи (Службени гласник РС, број: 97/16) и члана 36. Статута општине Језеро (Службени гласник општине Језеро, број 8/17), Скупштина општине Језеро на XXVIII сједници одржаној дана 08.12.2020.године донијела је

**ЗАКЉУЧАК**

**О ПРИХВАТАЊУ НАЦРТА ОДЛУКЕ О УСВАЈАЊУ ПЛАНА БУЏЕТА ОПШТИНЕ ЈЕЗЕРО ЗА 2021. ГОДИНУ**

**Члан 1.**

Скупштина општине Језеро прихвата Нацрт одлуке о усвајању Плана буџета општине Језеро за 2021. годину у износу од 810.500,00 KM и упућује на јавну расправу, ради прибављања примједби, мишљења и приједлога.

Прихватају се препоруке Министарства финансија Републике Српске достављене на Нацрт Плана буџета општине Језеро за 2021. годину.

**Члан 2.**

Укупни приходи из члана 1. Одлуке у износу од 797.500,00 КМ, примици за нефинансијску имовину у износу од 10.000,00 КМ и остали примици у износу од 3.000,00 КМ, распоређују се на:

- Текуће буџетске расходе са утврђеном намјеном у износу од 620.400,00 КМ,

- Издатке за нефинансијску имовину у износу од 127.100,00 КМ,

- Издатке за отплату кредита 50.000,00 КМ,

-Остале издатке у износу од 3.000,00 КМ ,

- Буџетску резерву у износу од 10.000,00 КМ.

**Члан 3.**

Јавна расправа ће бити спроведена у року од пет дана.

**Члан 4.**

Јавна расправа на тему Нацрт Плана буџета општине Језеро за 2021. годину одржаће се дана 10.12.2020.године у Скупштинској сали у згради Општине Језеро са почетком у\_10 часова.

**Члан 5.**

Задужује се Начелник општине и Општинска управа да проведу Јавну расправу на Нацрт Плана буџета општине Језеро за 2021. годину.

**Члан 6.**

Овај Закључак ступа на снагу осмог дана од дана објављивања у Службеном гласнику општине Језеро.

**Број : 010-013-1215/20 Предсједник СО**

**Дана, 08.12.2020. године Драгана Карага, с.р**

**53.**

На основу члана 38. став 2. Закона о буџетском систему РС(Службени гласник РС, број: 121/12, 52/14, 103/15 и 15/16), члана 39. Закона о локалној самоуправи (Службени гласник РС, број: 97/16) и члана 36. Статута општине Језеро (Службени гласник општине Језеро, број 8/17), Скупштина општине Језеро на XXVIII сједници одржаној дана 08.12.2020. године, донијела је

**ОДЛУКУ О ПРИВРЕМЕНОМ ФИНАНСИРАЊУ ОПШТИНЕ ЈЕЗЕРО ЗА ПЕРИОД 01.01.- 31.03.2021. ГОДИНУ**

**Члан 1.**

Скупштина општине Језеро усваја Одлуку о привременом финансирању општине Језеро за период 01.01. – 31.03.2021. године у износу до највише 146.419,00 КМ.

**Члан 2.**

Укупни приходи из члана 1. Одлуке чине укупни приходи остварени у првом кварталу 2020. године и износе највише до 146.419,00 КМ.

Укупни расходи Одлуком о привременом финансирању чине укупне расходе остварене у првом кварталу 2020. године и износе до 146.419,00 КМ. По структури и висини морају одговорати расходима оствареним из првог кваратала 2020. године.

**Члан 3.**

Ова Одлука ступа на снагу осмог дана од дана објављивања у Службеном гласнику општине Језеро, а примјењује се од 01.01.2021. године.

**Број : 010-013-1216/20 Предсједник СО**

**Дана, 08.12.2020. године Драгана Карага, с.р**

**Н А Ч Е Л Н И К О П Ш Т И Н Е**

**15.**

У складу са чланом 18. став 1, члан 88. и 89. Закона о јавним набавкама („Службени гласник Босне и Херцеговине“ , број 39/14 и 53/15 ) чланом 11. Правилника о јавним набавкама роба, услуга и радова у општини Језеро, број: 01-014-935/17 од 25.08.2017. године и члана 69. Статута општине Језеро („Службени гласник општине Језеро број 08/17 доноси

**О Д Л У К У**

**о покретању поступка јавне набавке за кредитно**

**задужење општине Језеро**

**I**

Покрећем јавну набавку за кредитно задужење општине Језеро (веза Одлука СО о дугорочном кредитном задужењу општине Језеро број 010-013-742/20 од 24.07.2020. године и дате Сагласности Министарства финансија Републике Српске број 06.04/400-783-1/20 од 24.07.2020. године.

**II**

Процедуру набавке за провођење одлуке о кредитном задужењу општине Језеро у циљу одабира најповољније банке обавиће Комисија за јавне набавке општине Језеро за 2020. годину, а у складу са чланом 88. и 89. Закона о јавним набавкама.

**III**

Одлука ступа на снагу даном доношења и биће објављена у Службеном гласнику општине Језеро.

**Број: 01-014-780/20 Начелник општине**

**Дана, 27.07.2020. године**  **Снежана Ружичић, с.р.**

**16.**

На основу члана 59. 82. став (3) и 150. Закона о локалној самоуправи ( „Службени гласник Републике Српске“ број:97/16 и 36/19) у вези са чланом 67. Статута општине Језеро ( „Службени гласник општине Језеро“ број:08/17) доноси:

**О Д Л У К У**

**о именовању чланова Комисије за проналажење документације и утврђивање података о материјалној штети насталој као посљедица ратних дејстава**

**на подручју општине Језеро**

**I**

Овом одлуком именује се Комисија за проналажење документације и утврђивање података, која се односи на причињену материјалну штету насталу на објектима личног и колективног становања, културним, образовним и привредним субјектима, путној инфраструктури, комуникацијским објектима, рудним богатствима, сточном фонду, енергетским постројењима и различитим другим објектима, добрима и вриједностимa, обзиром да на допис број:08/4.1.1/773-22-27/18 од 06.03.2018. године Министарства правде Републике Српске, Републички центар за истраживање рата, ратних злочина и тражење несталих лица који је запримљен у пријемној канцеларији Општинске управе Језеро дана 13.03.2018. године, није одговорено због пропуста запослених у општини Језеро, односно из разлога ћутања администрације, у саставу:

1. Радомир Николчић - предсједник Комисије
2. Жељко Качар - члан Комисије
3. Марјана Ерак – члан Комисије
4. Лука Вођевић – члан Комисије
5. Миле Савић – члан Комисије
6. Милорад Каурин – члан Комисије
7. Весна Самарџија – члан Комисије

**II**

Задатак Комисије је да идентификује материјалнуштету насталу као посљедица ратних дејстава на подручју општине Језеро, процјени износ наведене штете, те обзиром да је раније вршена идентификација исте, за коју не постоји документација у архиви општине Језеро, Комисија се обавезује да наведене податке и документацију пронађе и прикупи у архиву Републике Српске.

**III**

Комисији се одређује рок од 60 дана да изврши потребне радње у циљу утврђивања материјалне штете настале као посљедица ратних дејстава на подручју општине Језеро, те исте достави Министарству правде Републике Српске, Републичком центру за истраживање рата, ратних злочина и тражење несталих лица.

**IV**

Одлука ступа на снагу одмах и биће објављена у Службеном гласнику општине Језеро.

**Број: 01-014-777/20 Начелник општине**

**Дана, 29.07.2020. године**  **Снежана Ружичић, с.р.**

**17.**

На основу члана 59. и 82. став 3. Закона о локалној самоуправи ( „Службени гласник Републике Српске“, број 97/16,36/19 ), члана 67. и 88. Статута општине Језеро ( „Службени гласник општине Језеро“, број 8/17), начелник општине д о н о с и

**Р Ј Е Ш Е Њ Е**

**о именовању чланова Раднe групe за утврђивање површине објеката за обрачунавање комуналне накнаде и израде рјешења за објекте за које комунална накнада није утврђена**

**I**

Именујем радну групу за утврђивање површине објеката за обрачунавање комуналне накнаде и израде рјешења за објекте за које комунална накнада није утврђена у следећем саставу:

1. Миле Савић
2. Лука Вођевић
3. Жељко Качар
4. Марјана Ерак
5. Биљана Нишић
6. Весна Самарџија

**II**

Задатак радне групе је координација и провођење активности које су потребне за утврђивање висине комуналне накнаде, што укључује мјерење површине објеката на терену, за које није обрачуната комунална накнада, односно припремање техничких података потребних референтима за урбанизам и финансије приликом израде рјешења о висини комуналне накнаде и вршења обрачуна комуналне накнаде у општини Језеро.

**III**

Израдa рјешења за објекте за које комунална накнада није утврђена, као и измјена постојећих рјешења о висини комуналне накнаде због постојања нових битних чињеница и околности које нису биле обухваћене ранијим рјешењем.

**IV**

Ово рјешење ступа на снагу даном доношења, и биће објављено у „Службеном гласнику општине Језеро.“

**Број: 01-014-871/20 Начелник општине**

**Дана, 17.08.2020. године**  **Снежана Ружичић, с.р.**

**18.**

На основу члана 59. и 82. став 3. Закона о локалној самоуправи ( „Службени гласник Републике Српске“, број 97/16,36/19 ), члана 67. и 88. Статута општине Језеро ( „Службени гласник општине Језеро“, број 8/17), начелник општине д о н о с и

**Р Ј Е Ш Е Њ Е**

**о именовању чланова Раднe групe за спровођење мјера и активности за реаговање на појаву болести изазване новим вирусом корона на подручју Општине Језеро**

**I**

Именујем радну групу за праћење и спровођење мјера и активности за реаговање на појаву болести изазване новим вирусом корона на подручју Општине Језеро, у складу са Планом активности у спровођењу мјера за реаговање на појаву болести изазване новим вирусом корона на подручју Општине Језероброј:01-014-842/20 од 10.08.2020. године у следећем саставу:

1. Стеван Бијелић, комунални полицајац
2. Рајко Вујнић, инспектор за храну-здравствени
3. Савић Николина
4. Лука Вођевић
5. Кутањац Милена
6. Самарџија Весна

**II**

Задатак радне групе је координација, провођење и контрола мјера и активности за реаговање на појаву болести изазване новим вирусом корона на подручју Општине Језеро у оквиру Плана активности број:01-014-842/20 од 10.08.2020. године

**III**

Ово рјешење ступа на снагу даном доношења, и биће објављено у „Службеном гласнику општине Језеро.“

**Број: 01-014-842-1/20 Начелник општине**

**Дана, 17.08.2020. године**  **Снежана Ружичић, с.р.**

**19.**

На основу члана 59. и 82. став 3. Закона о локалној самоуправи ( „Службени гласник Републике Српске“, број 97/16,36/19 ), члана 67. и 88. Статута општине Језеро ( „Службени гласник општине Језеро“, број 8/17), начелник општине д о н о с и

**Р Ј Е Ш Е Њ Е**

**о именовању чланова Раднe групe за утврђивања оштећења и неправилности локалних путева и других проблема у општини Језеро које је потребно ургентно отклонити у циљу побољшања безбједности**

**грађана и заштите животне средине општине Језеро**

**I**

Именујем радну групу за утврђивање стања локалних путева и других проблема које је потребно ургентно отклонити, у циљу побољшања безбједности грађана и заштите животне средине у општини Језеро у следећем саставу:

1. Миле Савић
2. Лука Вођевић
3. Жељко Качар
4. Драган Палалић

**II**

Задатак радне групе је идентификовање, координација и провођење активности које су потребне за утврђивање и ургентно отклањање оштећења локалних путева, оштећења на мостовима, мјеста за сједење, дивљих депонија, водоснадбјевања Присоја, фарбање ограда, оштећења рефлектора на Пливи, уређење градског гробља и постављање клупа и столова на истом, као и остала оштећења, а све циљу постизања веће безбједности грађана и заштите животне средине у општини Језеро.

**III**

Ово рјешење ступа на снагу даном доношења, и биће објављено у „Службеном гласнику општине Језеро.“

**Број: 01-014-872/20 Начелник општине**

**Дана, 17.08.2020. године**  **Снежана Ружичић, с.р.**

**20.**

На основу члана 69.став 2. тачка а) и члана 70.став 6. Закона о јавним набавкама БиХ (Службени лист БиХ Број 39/14 и 53/15) и члана 67. Статута општине Језеро (Службени гласник општине Језеро број 08/17),и Записника Комисије за јавне набавке општине Језеро, број 01-014-780/20-3 од 20.08.2020.године, доносим

**О Д Л У К У**

**о поништењу поступка јавне набавке**

Поништава се јавна набавка под називом „Услуге кредитног задужења општине Језеро“, број тендерске документације 01-014-780/20-1, отворени поступак, објављене на сајту Агенције за јавне набавке БиХ, број 18176-1-2-1-3-1/20 дана 04.08.2020. године, из разлога што није достављена ни једна понуда од стране понуђача у одређеном крајњем року.

Ова одлука биће објављена на интернет страници Општине Језеро.

О б р а з л о ж е њ е

Дана 04.08.2020.године општина Језеро је објавила на сајту Агенције за јавне набавке БиХ јавну набавку под називом „Услуге кредитног задужења општине Језеро“ отворени поступак, број тендерске документације 01-014-780/20-1, број Обавјештења 18176-1-2-1-3-1/20.

Тендерску документацију преузело је 6 банака. До крајњег рока за пријем понуда Уговорном органу није пристигла ни једна понуда.

Комисија за јавне набавке општине Језеро је у наведеном року из тендерске документације сачинила записник и констатовала да ни један понуђач није доставио понуду у одређеном крајњем року и предложила доношење Oдлуке о поништењу јавне набавке у складу са чланом 69. став 2. тачка а) и чланом 70. став 6. Закона о јавним набавкама БиХ (Службени лист БиХ 39/14 и 53/15), те је ријешено као у диспозитиву.

Поука о правном лијеку

Против ове Одлуке може се изјавити жалба Уговорном органу у писаној форми, директно или се подноси писмено најкасније у року од 5 (пет) дана по објави Одлуке на интернет страници Уговорног органа.

**Број: 01-014-780-4/20 Начелник општине**

**Дана, 21.08.2020. године**  **Снежана Ружичић, с.р.**

**21.**

У складу са чланом 18. став 1, члан 88. и 89. Закона о јавним набавкама („Службени гласник Босне и Херцеговине“ , број 39/14 и 53/15 ) чланом 11. Правилника о јавним набавкама роба, услуга и радова у општини Језеро, број: 01-014-935/17 од 25.08.2017. године и члана 69. Статута општине Језеро („Службени гласник општине Језеро број 08/17 доносим

**О Д Л У К У**

**о покретању поступка јавне набавке за**

**„Набавку и уградњу система за хлорисање воде“**

**I**

Покрећем јавну набавку под називом „Набавка и уградња система за хлорисање воде“. Јавна набавка је планирана под редним бројем 5. у Плану јавних набаки општине Језеро за 2020.годину.

**II**

Процедуру набавке у циљу одабира најповољнијег понуђача обавиће Комисија за јавне набавке општине Језеро за 2020. годину, а у складу са чланом 88. и 89. Закона о јавним набавкама.

**III**

Одлука ступа на снагу даном доношења и биће објављена у Службеном гласнику општине Језеро.

**Број: 01-014-981/20 Начелник општине**

**Дана, 22.09.2020. године**  **Снежана Ружичић, с.р.**

**22.**

На основу члана 59. и 82. став 3. Закона о локалној самоуправи ( „Службени гласник Републике Српске“, број 97/16,36/19 ), члана 67. и 88. Статута општине Језеро ( „Службени гласник општине Језеро“, број 8/17), Начелник општине д о н о с и

**Р Ј Е Ш Е Њ Е**

**о именовању Комисије за за вршење надзора и вођење евиденције утрошка потребних средстава по Уговору о ангажирању инжењерских ресурса ОС БиХ**

**за потребе санације ријеке Јошавке на подручју Опћине Језеро број:01-014-526-18/19**

**I**

Именујем Комисију за вршење надзора над извођењем радова и вођење евиденције утрошка потребних средстава по Уговору о ангажирању инжењерских ресурса ОС БиХ за потребе санације ријеке Јошавке на подручју Опћине Језеро број:01-014-526-18/19 потписаног између Општине Језеро као Наручиоца радова и Министарства одбране БиХ као Извођача радова са друге стране.у следећем саставу :

1. Драган Стругаловић, предсједник комисије,
2. Драгана Карага, члана комисије,
3. Миле Савић, члан комисије.

**II**

Задатак Комисије је:

1. да врши надзор над извођењем инжењерских радова и то:

-земљаних радова (продубљивање и проширивање корита, исправљање и стројно крчење растиња у круни корита),

-транспорт материјала добијеног ископом на оближње локације

-планирање односно уградњу горе наведеног материјала у обалаутврду без набијања са обликовањем исте

1. вођење евиденције о утрошку средстава (горива, мазива, резервних дијелова, смјештаја и оброка за исхрану ангажованих радника ОС БиХ.

**III**

Ово рјешење ступа на снагу даном доношења, а биће објављено у „Службеном гласнику општине Језеро“.

**Број: 01-014-890-4/20 Начелник општине**

**Дана, 02.10.2020. године**  **Снежана Ружичић, с.р.**

**23.**

На основу члана 59. и 82. став 3. Закона о локалној самоуправи („Службени гласник Републике Српске“, број 97/16, 36/19), члана 67. и 88. Статута општине Језеро („Службени гласник општине Језеро“, број 8/17), начелник општине доноси

**РЈЕШЕЊЕ**

**о измјени Рјешења број 01-014-1096/17-19 од 01.11.2019. године**

1. Мијења се члан 1. Рјешења о именовању за технички пријем и примопредају изведених радова, број 01-014-1096/17-19 од 01.11.2019. године у дијелу назива пројекта, те умјесто „Изградња спортске хале у општини Језеро“, треба да стоји „Пројекат легализације објекта спортске хале у општини Језеро“.
2. Остали дијелови Рјешења број: 01-014-1096/17-19 од 01.11.2019. године остају непромијењени.
3. Ово Рјешење ступа на снагу даном доношења, а биће објављено у „Службеном гласнику општине Језеро“.

**Број: 01-014-1096-20/17 Начелник општине**

**Дана, 12.10.2020. године**  **Снежана Ружичић, с.р.**

**24.**

На основу члана 17.Став 2. Закона о јавним набавкама БиХ („Службени гласник БиХ“ број 39/ 14 и 53/15, начелник општине Језеро д о н о с и

**Допуну**

**Плана јавних набавки општине Језеро за 2020. годину**

**Општинска управа** **(00430130)**

|  |  |  |  |  |  |
| --- | --- | --- | --- | --- | --- |
| **Редни**  **број** | **Предмет**  **набавке** | **Процјењена вриједност (КМ)** | **Врста поступка** | **Извор финансирања** | **Напомена** |
| 7. | Радови на изградњи  дјечјег вртића у општини Језеро | 92.150,42 КМ | отворени | Влада Републике Србије 50.000,00 еура и  Буџет општине  Језеро |  |

Допуна Плана јавних набавки општине Језеро за 2020.годину ступа на снагу даном доношења и биће објављена у Службеном гласнику општине Језеро.

**Број: 01-014-779-1/20 Начелник општине**

**Дана, 12.10.2020. године**  **Снежана Ружичић, с.р.**

**25.**

На основу члана 59. и 82. став (3) Закона о локалној самоправи („Службени гласник Републике Српске“, број:97/16), а у вези са чланом 5. став (6) Посебног колективног уговора за запослене у области локалне самоуправе Републике Српске („Службени гласник Републике Српске“, број: 20/17 и 21/20), те члана 88. Статута општине Језеро („Службени гласник општине Језеро“, број 08/17) Начелник општине Језеро доноси:

**О Д Л У К У**

**Члан 1.**

Најнижа цијена рада за обрачун плата у Општинској управи општине Језеро утврђује се у висини од 110 КМ (стотину конвертибилних марака).

**Члан 2.**

Ступањем на снагу ове Одлуке престаје да важи Одлука број:01-014-84/06 од 30.01.2006. године („Службени гласник општине Језеро“, број 01/06).

**Члан 3.**

Ова Одлука ступа на снагу даном доношења и биће објављена у Службеном гласнику општине Језеро, а примјењиваће се од 01.11.2020. године, а о њеном извршењу стараће се Општинска управа општине Језеро.

**Број: 01-014-1108/20 Начелник општине**

**Дана, 27.10.2020. године**  **Снежана Ружичић, с.р.**

**26.**

На основу члана 59. и 82. став 3)Закона о локалној самоуправи („Службени гласник Републике Српске“ број:97/16, 36/19), члана 67. и 88. Статута општине Језеро („Службени гласник општине Језеро број:8/17), Начелник општине доноси:

**Р Ј Е Ш Е Њ Е**

**о именовању реадмисионих повјереника у склопу пројекта „Подршка система прихвата и интеграције држављана Босне и Херцеговине који се враћају по основу споразума о реадмисији“**

**I**

Именујем реадмисионе повјеренике у склопу пројекта „Подршка система прихвата и интеграције држављана Босне и Херцеговине који се враћају по основу споразума о реадмисији у следећем саставу:

1. Миле Савић, повјереник,
2. Милена Кутањац, повјереник,
3. Роса Качар, повјереник,
4. Рада Николчић, повјереник,
5. Чедо Радичић, повјереник.

**II**

Задатак реадмисионих повјереника је спровођење активности на техничком оснаживању повјереника, обуке повјереника за израду Локалних акционих планова и писање пројектних приједлога, укљученост кроз финансирање обнове стамбених јединица по моделу социјалног становања у заштићеним условима, по унапријед одређеним условима и критеријумима за социјално збрињавање држављана БиХ који се враћају у БиХ по основу споразума о реадмисији.

**III**

Ово рјешење ступа на снагу од дана доношења и биће објављено у „Службеном гласнику општине Језеро.“

**Број: 01-014-1166-1/20 Начелник општине**

**Дана, 12.11.2020. године**  **Снежана Ружичић, с.р.**

**САДРЖАЈ**

**СКУПШТИНА ОПШТИНЕ**

**50. Закључак о усвајању извода из записника са XXVII сједнице Скупштине општине Језеро.................1**

**51.** **Закључак о прихватању Нацрта одлуке о усвајању Ребаланса буџета општина Језеро за 2020. годину.......1**

**52. Закључак о прихватању Нацрта одлуке о усвајању Плана буџета општине Језеро за 2021. годину...............1**

**53. Одлука о привременом финансирању општине Језеро за период 01.01.- 31.03.2021. године......................2**

**НАЧЕЛНИК ОПШТИНЕ**

**15. Одлука о покретању поступка јавне набавке за кредитно задужење општине Језеро................................2**

**16. Одлука о именовању чланова Комисије за проналажење документације и утврђивање података о материјалној штети насталој као посљедица ратних дејстава на подручју општине Језеро..............................3**

**17. Рјешење о именовању чланова Раднe групe за утврђивање површине објеката за обрачунавање комуналне накнаде и израде рјешења за објекте за које комунална накнада није утврђена..........................3**

**18. Рјешење о именовању чланова Раднe групe за спровођење мјера и активности за реаговање на појаву болести изазване новим вирусом корона на подручју Општине Језеро..................................................4**

**19. Рјешење о именовању чланова Раднe групe за утврђивања оштећења и неправилности локалних путева и других проблема у општини Језеро које је потребно ургентно отклонити у циљу побољшања безбједности грађана и заштите животне средине општине Језеро....................................................................4**

**20. Одлука о поништењу поступка јавне набавке........4**

**21. Одлука о покретању поступка јавне набавке за „Набавку и уградњу система за хлорисање воде“........5**

**22. Рјешење о именовању Комисије за за вршење надзора и вођење евиденције утрошка потребних средстава по Уговору о ангажирању инжењерских ресурса ОС БиХ...................................................................5**

**23. Рјешење о измјени Рјешења број 01-014-1096/17-19 од 01.11.2019. године...........................................................5**

**24. Допуна Плана јавних набавки општине Језеро за 2020. годину..........................................................................6**

**25. Одлука.............................................................................6**

**26. Рјешење о именовању реадмисионих повјереника у склопу пројекта „Подршка система прихвата и интеграције држављана Босне и Херцеговине који се враћају по основу споразума о реадмисији“..................6**

**НАПОМЕНА: Као прилог „Службеном глансику општине Језеро“ прилажемо Нацрт Ребаланса Буџета Општине Језеро за 2020. годину и Нацрт Плана Буџета Општине Језеро за 2021. годину.**

**Оснивач Скупштина општине Језеро тел/факс (050) 291-001 и (050) 291-002. Службени гласник општине Језеро излази по потреби.**

**Одговорни уредник Весна Самарџија.**